cyanic-selkie/wikianc huggingface dataset:
Εχίνος
Γενικά και ιστορικά στοιχεία
Στο παρελθόν ο Εχίνος αποτελούσε μαζί με τη Μύκη, το μεγαλύτερο εμπορικό κέντρο της περιοχής. Στον Εχίνο λειτουργεί η μία από τις δύο (η άλλη είναι ο Μεντρεσές Κομοτηνής) μουσουλμανικές ιερατικές σχολές, γνωστές ως μεντρεσέδες (τουρκ: Şahin Medresesi - ο Μεντρεσές του Σαχίν), στην οποία εκπαιδεύονται μαθητές της μειονότητας της Θράκης. Το Ιεροσπουδαστήριο του Εχίνου ιδρύθηκε το 1903 και μετά από μια ενδιάμεση διακοπή, επαναλειτούργησε το 1956. Παλαιότερα ήταν σχολή όπου εκπαιδεύονταν οι ιμάμηδες και χοτζάδες, αλλά σήμερα λειτουργεί ως σχολείο δευτεροβάθμιας εκπαίδευσης.
Για πολλά χρόνια μέχρι και το 1996, για την πρόσβαση στον Εχίνο και τους γύρω οικισμούς χρειαζόταν ειδική άδεια από τις αστυνομικές ή τις στρατιωτικές αρχές, λόγω του μέτρου των «επιτηρούμενων ζωνών» που ίσχυε σε ολόκληρη την ελληνική παραμεθόριο. Ο Εχίνος διαθέτει τρία τεμένη. Το κεντρικό τέμενος κτίστηκε τη δεκαετία του 1960 στη θέση προϋπάρχοντος τεκέ και ονομάζεται Καρατζά Αχμέτ. Εντός του χώρου του διαθέτει συνδεδεμένο τεκέ, γνωστό ως Τεκκέ Τζαμισί, τον τάφο του σεΐχη Καρατζά Αχμέτ, καθώς και επιγραφή του 1882 που προέρχεται από τον κατεδαφισμένο τεκέ. Ο Άγιος Γεώργιος είναι ο μόνος ορθόδοξος ναός στον Εχίνο.
Σε απόσταση περίπου 1,5 χιλιομέτρου από την κωμόπολη βρίσκεται το Οχυρό Εχίνου, όπου τον Απρίλιο του 1941 σημειώθηκε τριήμερη μάχη μεταξύ ελληνικών και γερμανικών στρατιωτικών δυνάμεων στο πλαίσιο της γερμανικής εισβολής. Σε λόφο κοντά στην κωμόπολη βρίσκεται επίσης ο πετρόκτιστος και κεραμοσκεπής τεκές της Καρατζά Αϊσέ.
Διοικητικά, μετά την ενσωμάτωσή του στο ελληνικό κράτος, ο Εχίνος αποτέλεσε έδρα ομώνυμης κοινότητας της επαρχίας Ξάνθης, ενώ το 1997 υπήχθη στον δήμο Μύκης, όπου ανήκει μέχρι σήμερα. Στην κωμόπολη λειτουργεί Κέντρο Υγείας που εξυπηρετεί τον πληθυσμό της περιοχής.
Επεισόδια 2004
Το Νοέμβριο του 2004 κατά τη διάρκεια των γυρισμάτων της σειράς Αρχιπέλαγος του τηλεοπτικού σταθμού alpha, οι πρωταγωνιστές ξυλοκοπήθηκαν από Μουσουλμάνους κάτοικους της περιοχής διότι θεώρησαν τα γυρίσματα της επιτυχημένης σειράς απρεπή και προσβλητικά απέναντι στα στερεότυπα και τις παραδόσεις της μουσουλμανικής θρησκείας.
Αθλητισμός
Στην κωμόπολη εδρεύει το ποδοσφαιρικό σωματείο Α.Μ.Σ. Εχίνος Σπορ. Ιδρύθηκε το 1999 και έχει ως βασικά χρώματα το πράσινο, το μαύρο και το λευκό. Το 2008, έχοντας κατακτήσει το πρωτάθλημα της Α΄ Κατηγορίας της ΕΠΣ Ξάνθης κέρδισε την άνοδο στη Δ΄ Εθνική όπου συμμετείχε για μια τριετία. Έκτοτε συμμετέχει στις τοπικές διοργανώσεις της ΕΠΣ Ξάνθης.
Εξωτερικοί σύνδεσμοι
Κατηγορία:Δήμος Μύκης Κατηγορία:Κωμοπόλεις του νομού Ξάνθης Κατηγορία:Πομακοχώρια
Ένωση Εταιρειών Κινητής Τηλεφωνίας
εναλλ.=Λογότυπο ΕΕΚΤ|μικρογραφία Η Ένωση Εταιρειών Κινητής Τηλεφωνίας (ΕΕΚΤ) είναι ένας μη κερδοσκοπικός φορέας που συστάθηκε το 2008 από τις τρεις εταιρείες Κινητών Επικοινωνιών που λειτουργούν στην Ελλάδα, την Cosmote, τη Vodafone και τη NOVA με στόχο την εκπροσώπηση των κοινών θέσεών τους.
Σκοπός
Η ΕΕΚΤ ιδρύθηκε με στόχο την έκφραση των κοινών θέσεων του κλάδου Κινητών Επικοινωνιών προς την Πολιτεία, την επιχειρηματική κοινότητα και την κοινωνία και την παροχή ολοκληρωμένων πληροφοριών σχετικά με την κινητή τηλεφωνία. Η ΕΕΚΤ παρέχει, μέσω του ιστότοπου της, πληροφορίες για τη λειτουργία της κινητής τηλεφωνίας, την τεχνολογία στην οποία βασίζεται, επιστημονικά στοιχεία για την ηλεκτρομαγνητική ακτινοβολία, καθώς και πληροφορίες και αρχές λειτουργίας των δικτύων κινητής τηλεφωνίας.
Με πρωτοβουλία της ΕΕΚΤ δημιουργήθηκε επίσης ο Φορέας Διαχείρισης Παραπόνων Παρεμβολών στον οποίο μπορούν να απευθύνονται οι πολίτες για την επίλυση προβλημάτων που προκύπτουν στο σήμα της τηλεόρασης μέσω των δικτύων επίγειας ψηφιακής τηλεόρασης.
Μελέτες
Η ΕΕΚΤ χρηματοδοτεί μελέτες σε εξαμηνιαία και ετήσια βάση για τον κλάδο Κινητών Επικοινωνιών και τον αντίκτυπό τους στην ελληνική οικονομία, που εκπονούνται σε συνεργασία με πανεπιστημιακούς και επιστημονικούς φορείς, όπως το Οικονομικό Πανεπιστήμιο Αθηνών και το Ίδρυμα Οικονομικών και Βιομηχανικών Ερευνών. Μέσω του ιστότοπου της ΕΕΚΤ είναι, επίσης, δυνατή η πρόσβαση σε διεθνείς επιστημονικές έρευνες σχετικά με τα ηλεκτρομαγνητικά πεδία και την ηλεκτρομαγνητική ακτινοβολία, όπως χρησιμοποιούνται στις κινητές επικοινωνίες. Ορισμένες από τις μελέτες έχουν μεταφραστεί και στα ελληνικά.
Κλάδος Κινητών Επικοινωνιών
Οι εταιρείες του κλάδου Κινητών Επικοινωνιών απασχολούν 4.568 εργαζόμενους και υποστηρίζουν συνολικά 41.600 θέσεις εργασίας, ενώ ο κλάδος συνεισφέρει άμεσα και έμμεσα στο 7% του ΑΕΠ της Ελλάδας. Οι κινητές επικοινωνίες είναι συνδεδεμένες με τη βελτίωση της παραγωγικότητας των επιχειρήσεων, ιδίως των μικρών και μεσαίων (ΜΜΕ) και της οικονομίας συνολικά, σύμφωνα με τις μελέτες που βρίσκονται αναρτημένες στον ιστότοπο της ΕΕΚΤ.
Μικροφυσική
Η Μικροφυσική είναι ο περιοριστικός κλάδος της γενικής Φυσικής που ερευνά και μελετά την ύλη σε μικροσκοπική κλίμακα.
Γκραν Πρι της Εμίλια-Ρομάνια
μικρογραφία|Η διαδρομή της πίστας. Το Γκραν Πρι της Εμίλια-Ρομάνια (Gran Premio dell'Emilia-Romagna) είναι διοργάνωση αγώνων της Φόρμουλα 1 που πραγματοποιείται στο Autodromo Internazionale Enzo e Dino Ferrari, που συχνά αναφέρεται ως «Ίμολα», από την πόλη όπου βρίσκεται. Η διοργάνωση παίρνει το όνομα «Εμίλια-Ρομάνια» από την περιοχή όπου βρίσκεται η πίστα. Ο χώρος έχει φιλοξενήσει στο παρελθόν το Ιταλικό Γκραν Πρι το 1980 και το Γκραν Πρι του Σαν Μαρίνο από το 1981 έως το 2006.
Μικροφυσική
Έτσι υπό την άποψη αυτή η μικροφυσική περιλαμβάνει αφενός την πυρηνική φυσική, την ατομική φυσική και την μοριακή φυσική και αφετέρου τη φυσική των στοιχειωδών σωματιδίων. Εκτός όμως αυτών η μικροφυσική εξετάζει και ένα σημαντικό τομέα εφαρμογών της κβαντικής θεωρίας.
Γκραν Πρι της Εμίλια-Ρομάνια
2020–2021
Η πανδημία COVID-19 το 2020 οδήγησε σε αλλαγές του αρχικά προγραμματισμένου ημερολογίου αγώνων, με έναν αριθμό αγώνων που ακυρώθηκαν. Το Γκραν Πρι της Εμίλια-Ρομάνια προστέθηκε στο αναθεωρημένο ημερολόγιο που προοριζόταν ως "προσωρινός" αγώνας, ως από τα πολλά νέα ή επιστρέφοντα Γκραν Πρι προκειμένου να αντισταθμιστεί η απώλεια άλλων αγώνων. Η εκδήλωση χρησιμοποίησε μια μοναδική, διήμερη περίοδο δοκιμαστικών του Σαββατοκύριακου, με μία περίοδο, το Σάββατο, αντί για τις συνηθισμένες τρεις. Ο Βαλτέρι Μπότας της Mercedes προκρίθηκε στην pole position, με τον συμπαίκτη του Λιούις Χάμιλτον να κερδίζει τον αγώνα.
Μικροφυσική
Πηγές
Μικροφυσικη
Γκραν Πρι της Εμίλια-Ρομάνια
2020–2021
Παρά το γεγονός ότι αρχικά προοριζόταν να διεξαχθεί ως έκτακτη διοργάνωση το 2020, λόγω της συνεχιζόμενης φύσης της πανδημίας COVID-19, το Γκραν Πρι της Εμίλια-Ρομάνια επέστρεψε το 2021 στις 18 Απριλίου, αντικαθιστώντας το αναβληθέν Γκραν Πρι της Κίνας ως τον δεύτερο γύρο της σεζόν 2021. Ο Λιούις Χάμιλτον κατέκτησε την πρώτη θέση στα δοκιμαστικά με τον Μαξ Φερστάπεν να κερδίζει έναν δραματικό αγώνα, επηρεασμένο από τη βροχή.
2022
Ο αγώνας εμφανίστηκε στο ημερολόγιο του 2022 για τρίτη συνεχόμενη φορά και φιλοξένησε έναν από τους τρεις πιο ταχύτερους αγώνες κατά τη διάρκεια της σεζόν για πρώτη φορά. Στις αρχές του 2022, οι διοργανωτές ανακοίνωσαν ότι είχε υπογραφεί συμβόλαιο για τη συνέχιση της διοργάνωσης του Γκραν Πρι μέχρι το 2025. Το Γκραν Πρι απένειμε στον Μαξ Φερστάπεν το δεύτερο μεγάλο του έπαθλο καθώς κέρδισε τον αγώνα για δεύτερη συνεχόμενη χρονιά.
2023
Η διοργάνωση του 2023 ακυρώθηκε λόγω των έντονων βροχοπτώσεων και πλημμυρών που προκλήθηκαν από την καταιγίδα Μινέρβα.
Επαναλαμβανόμενοι νικητές (οδηγοί)
Οι οδηγοί με έντονους χαρακτήρες αγωνίζονται στο πρωτάθλημα της Φόρμουλα 1 την τρέχουσα σεζόν.
Επαναλαμβανόμενοι νικητές (κατασκευαστές)
Ομάδες με έντονους χαρακτήρες αγωνίζονται στο πρωτάθλημα της Φόρμουλα 1 την τρέχουσα σεζόν.
Ανά έτος
Όλα τα Γκραν Πρι της Εμίλια-Ρομάνια διεξήχθησαν στο Autodromo Internazionale Enzo e Dino Ferrari.
Παραπομπές
Κατηγορία:Φόρμουλα 1 Κατηγορία:Αγώνες αυτοκινήτου
Μόναχο 1860
To Μόναχο 1860 (γερμανικά: 1860 München) είναι γερμανικός ιστορικός αθλητικός σύλλογος του Μονάχου. Πιο γνωστή είναι η ποδοσφαιρική ομάδα, η οποία τώρα αγωνίζεται στην τρίτη κατηγορία του γερμανικού πρωταθλήματος. Υπήρξε ιδρυτικό μέλος της Μπούντεσλιγκα το 1963 και αγωνίστηκε σε αυτήν 20 περιόδους συνολικά.
Το πλήρες όνομα του συλλόγου είναι Turn- und Sportverein München von 1860 (Γυμναστικός και αθλητικός σύλλογος Μόναχο του 1860) και χρώματά του είναι πράσινο και χρυσό. Τα χρώματα του ποδοσφαιρικού τμήματος όμως είναι γαλανόλευκα. Έχει το παρατσούκλι Die Löwen (τα λιοντάρια) από το έμβλημα του. Αποκαλούν επίσης την ομάδα Sechzig  (εξήντα) και Die Sechzger ('ξηντάρηδες). Ως έδρα χρησιμοποιεί το Grünwalder Stadion. Επίσης, έχει μακρά αντιπαλότητα με τη συμπολίτισσα Μπάγερν.
Ίδρυση
Οι απαρχές της ίδρυσης του σωματείου, ως συλλόγου γυμναστικής και άθλησης, ανάγονται στις 15 Ιουλίου 1848, σε μια συνάντηση που έγινε στην μπιραρία Buttleschen Brauerei zum Bayerischen Löwen. Τυπικά ιδρύθηκε στις 17 Μαΐου 1860 και το 1862 ονομάστηκε Turnverein München (Γυμναστικός σύλλογος Μόναχο) έπειτα από συνενώσεις με διάφορους τοπικούς συλλόγους. Το ποδοσφαιρικό τμήμα συστάθηκε στις 6 Μαρτίου 1899 και έδωσε τους πρώτους αγώνες με άλλες ομάδες τρία χρόνια αργότερα.
Προπολεμική εποχή
Το 1911 καθιερώθηκε το λιοντάρι ως έμβλημα της ομάδας και το 1919 έλαβε το σημερινό όνομα: Turn- und Sportverein München von 1860 (TSV München 1860) (Γυμναστικός και αθλητικός σύλλογος "Μόναχο" του 1860). Στα μέσα της δεκαετίας του ’20 είχε δυνατή ομάδα και αγωνιζόταν στις ανώτερες κατηγορίες. Το 1927 έφτασε ως τα ημιτελικά του πρωταθλήματος και το 1931 ηττήθηκε 2-3 από την Χέρτα στον τελικό. Δυο χρόνια αργότερα έφτασε ξανά στα ημιτελικά, για να αποκλειστεί από την Σάλκε.
Μετά την αναδιοργάνωση των πρωταθλημάτων από τους Ναζί το 1933, η 1860 εντάχθηκε στο πρωτάθλημα της Βαυαρίας, στο οποίο και πρωταγωνίστησε. Πήρε έναν τίτλο (1941) και τερμάτισε τρεις φορές στη δεύτερη θέση (1934, 1938, 1939). Το 1942 κατέκτησε το Κύπελλο Γερμανίας νικώντας στον τελικό την Σάλκε. Ήταν το πρώτο εθνικό τρόπαιο της ομάδας. Τέλος, το 1943 έφτασε ως τα προημιτελικά του πρωταθλήματος.
Μεταπολεμική εποχή
Μετά τον Β΄ Παγκόσμιο πόλεμο εντάχθηκε στην Νότια Όμπερλιγκα, τον νότιο όμιλο του πρωταθλήματος της εποχής εκείνης. Είχε μέτρια παρουσία και τη δεκαετία του ’50 κινδύνεψε να υποβιβαστεί τρεις φορές. Όμως, το 1963 πήρε τον τίτλο και αποτέλεσε ιδρυτικό μέλος της Μπουντεσλίγκα που ιδρύθηκε εκείνη τη χρονιά, ενώ η τοπική αντίπαλος του, η Μπάγερν, τα κατάφερε τρία χρόνια αργότερα.
Στα μέσα της δεκαετίας του ’60 το Μόναχο 1860 είχε την πιο επιτυχημένη του ομάδα. Το 1964 κατέκτησε το Κύπελλο Γερμανίας για δεύτερη φορά. Την επόμενη σεζόν έφτασε ως τον τελικό του Κυπέλλου Κυπελλούχων, όπου έχασε από τη Γουέστ Χαμ με 0-2. Το 1966 πήρε το πρωτάθλημα και το 1967 τερμάτισε στη δεύτερη θέση.
Ακολούθησαν μέτριες χρονιές και το 1970 υποβιβάστηκε στην Regionalliga Süd (νότιος τοπικός όμιλος, την εποχή εκείνη δεν υπήρχε Β΄ κατηγορία). Χρειάστηκαν επτά σεζόν για να ανεβεί πάλι στην Α΄ κατηγορία. Όμως, αμέσως υποβιβάστηκε, για να ανεβεί πάλι την επόμενη σεζόν. Παρέμεινε δύο χρόνια στην Μπουντεσλίγκα. Έπειτα έπεσε στη Β΄ κατηγορία και το 1982 στην ερασιτεχνική Oberliga Bayern (Γ΄ κατηγορία), αδυνατώντας να βρει λύσεις στα οικονομικά προβλήματα.
Πρόσφατα χρόνια
Το 1994, έπειτα από δώδεκα χρόνια, η ομάδα κατάφερε να επανέλθει στην Μπουντεσλίγκα. Υποβιβάστηκε αμέσως αλλά κατάφερε να ανεβεί ξανά. Στη συνέχεια, με προπονητή το Λόραντ κι ένα συνδυασμό βετεράνων (Αμπεντί Πελέ, Τόμας Χέσλερ, Νταβόρ Σούκερ) και ταλαντούχων νέων παικτών (Μπόντεν, Τσέρνι, Νόβακ, Στέβιτς, Γέρεμις, Σβαμπλ) προσέλκυσε τους φιλάθλους και καθιερώθηκε ως μια μικρομεσαία ομάδα της Μπουντεσλίγκα.
Το 2000 τερμάτισε στην τέταρτη θέση κερδίζοντας μια θέση στα προκριματικά του Τσάμπιονς Λιγκ. Αποκλείστηκε από τη Ληντς Γιουνάιτεντ κι έπαιξε στο Κύπελλο ΟΥΕΦΑ φθάνοντας ως τον τρίτο γύρο. Όμως, τις επόμενες σεζόν δεν κατόρθωσε να διατηρηθεί στο υψηλό επίπεδο και τελικά ο Λόραντ απολύθηκε. Το 2004, έπειτα από μια δεκαετία στην κορυφαία κατηγορία, υποβιβάστηκε ξανά.
Το 2006 απειλήθηκε με νέο υποβιβασμό στην ημιεπαγγελματική κατηγορία Regionalliga Süd λόγω οικονομικής αδυναμίας αλλά σώθηκε από τη συμπολίτισσα Μπάγερν, η οποία αγόρασε το ποσοστό της ομάδας στο κοινό τους γήπεδο, το Allianz Arena. Έτσι παρέμεινε στη Β΄ κατηγορία, όπου αγωνίζεται μέχρι σήμερα.
Το γήπεδο
thumb|Η παραδοσιακή έδρα της Εξήντα
Η παραδοσιακή έδρα της Εξήντα ήταν το δημοτικό στάδιο της οδού Γκρυνβάλντερ (Stadion an der Grünwalderstraße) περισσότερο γνωστό ως στάδιο της ’60 ή των εξηντάρηδων (Sechziger Stadion). Το γήπεδο και μία κερκίδα δημιουργήθηκε το 1911 ενώ το 1922 αγοράστηκε από την '60 και μετατράπηκε σε στάδιο μέχρι το τέλος του 1925. Το 1937 πωλήθηκε στο δήμο Μονάχου για να καλυφθούν χρέη του συλλόγου. Το στάδιο καταστράφηκε κατά τον 2ο παγκόσμιο πόλεμο αλλά ξαναχτίστηκε και επεκτάθηκε ώστε να έχει χωρητικότητα 50.000 θεατών ως το 1958. Το ρεκόρ θεατών υπήρξε όμως από το 1948 με 58.200 να παρακολουθούν παιχνίδι με τη Νυρεμβέργη.
Από το Μάιο του 2005 αγωνίζεται στο νεόκτιστο Αλιάντς Αρένα, του οποίου είχε αρχικά το 50% της ιδιοκτησίας, μέχρι που τον Απρίλιο του 2006 αναγκάστηκε να πουλήσει το ποσοστό της στην Μπάγερν για να μη χρεοκοπήσει.
Εξωτερικοί σύνδεσμοι
Κατηγορία:Μόναχο Μόναχο 1860 Μόναχο 1860 Κατηγορία:Ιδρύσεις ποδοσφαιρικών ομάδων το 1860
Γιούρι Λισιάνσκι
Ο Γιούρι Φιοντόροβιτς Λισιάνσκι (ουκρανικά: Юрій Федорович Лисянський, μεταγραφή: Jurij Fedorovyč Lysjanskyj, ρωσικά: Ю́рий Фёдорович Лися́нский, μεταγραφή: Jurij Fëdorovič Lisjanskij, 12 (Π.Η. 1) Απριλίου 1773 – 6 Μαρτίου 1837) υπήρξε αξιωματικός του Αυτοκρατορικού Ρωσικού Ναυτικού και εξερευνητής ουκρανικής καταγωγής.
Ο Λισιάνσκι γεννήθηκε στο Νιζίν (Ουκρανία, τότε αποτελούσε μέρος της Ρωσικής Αυτοκρατορίας) από οικογένεια ορθόδοξων ιερέων και είναι απόγονος παλαιάς Κοζακικής οικογένειας. Το 1786 αποφοίτησε από το Ναυτικό Σώμα Δόκιμων και πήρε μέρος στο Ρωσοσουηδικό Πόλεμο (1788-1790). Από το 1790 έως το 1793 υπηρέτησε στον Στόλο της Βαλτικής. Από το 1793 έως το 1799 υπηρέτησε σε Βρετανικά πλοία σε όλο τον κόσμο. Μεταξύ του 1793 και του 1795 υπηρέτησε ως εθελοντής στο HMS Oiseau, υπό τον κυβερνήτη του Ρόμπερτ Μάρεϊ. Στα απομνημονεύματά του, ο Λισιάνσκι ανέφερε τις εμπειρίες του στο Βορειοαμερικανικό σταθμό όπου επιχειρούσε κατά γαλλικών φαλαγγών και κουρσάρων, και πώς ενώ στις Δυτικές Ινδίες είχε χτυπηθεί από κίτρινο πυρετό, ανέφερε πως ο Μάρεϊ είχε βοηθήσει στην ανάρρωσή του, δίνοντας και μέρος της στέγασής του για τον άρρωστο Λισιάνσκι.
Τιμές
Ένας αριθμός σημείων ανά τον κόσμο έχουν πάρει το όνομά του: Το νησί Λισιάνσκι στα Βορειοδυτικά Νησιά της Χαβάης, μια χερσόνησος της Νήσου Μπαράνοφ στην Αλάσκα, ένας κόλπος, ένα ποτάμι, ένα στενό και ένα ακρωτήριο στη Βόρεια Αμερική, ένα υποθαλάσσιο βουνό στο Οχοτσκική θάλασσα, και μια χερσόνησος κατά μήκος της Οχοτσκικής θάλασσας.
Παραπομπές
Κατηγορία:Ουκρανοί στρατιωτικοί
Μονή Αγίων Πάντων Αχαΐας
Η Ιερά Μονή Αγίων Πάντων Βελιμαχίου Τριταίας είναι ανδρώα μονή που ανήκει στην Ιερά Μητρόπολη Πατρών. Βρίσκεται πλησίον του χωριού Βελημάχι Αχαΐας, στην Τοπική Κοινότητα του οποίου υπάγεται διοικητικά, και είναι περιτριγυρισμένη από δάσος.
Η Ιερά Μονή εορτάζει την Κυριακή των Αγίων Πάντων μετά πάσης θρησκευτικής λαμπρότητας.
Ιστορία
Στην αρχή η το μοναστήρι χτίστηκε εκεί όπου είναι σήμερα η Μονή Ταξιαρχών στα ριζά του Ερύμανθου. Οι δύσκολες καιρικές συνθήκες εξανάγκασαν τους μοναχούς να κατέβουν προς τα κάτω και έχτισαν το μοναστήρι στη θέση "Άγιος Αντώνιος", απέναντι από τη σημερινή της θέση η οποία ονομάζεται "Σέλιντζα". Αλλά και η νέα θέση δε συνέβαλε στην ομαλή λειτουργία της Μονής. Αυτό είχε σαν αποτέλεσμα, οι μονές στις προηγούμενες θέσεις της να γίνουν μετόχια της. Η σημερινή Μονή των Αγίων Πάντων κτίστηκε το 1728 από μοναχούς που από αρκετά χρόνια έψαχναν στην ευρύτερη περιοχή κατάλληλη τοποθεσία να χτίσουν μοναστήρι. Άλλοι λένε πως η Μονή θα πρέπει να οικοδομήθηκε μεταξύ των ετών 1715-1728 από τον ιερομόναχο Νεκτάριο, στον οποίο οι παραδόσεις αποδίδουν σπουδαίες ικανότητες, ακόμα και θαυματουργικές. Οι ελάχιστοι καλόγεροι από το Σινά που μόναζαν εκεί έφυγαν το 1777. Μετά από παρέμβαση των Σιναϊτών μοναχών, κατά μια παράδοση, προστατεύθηκε η Μονή, με διάταγμα του Σουλτάνου (σουλτανικό φιρμάνι του 1777), και κατέστη απαραβίαστη από τις τοπικές Τουρκικές αρχές, ενώ δεν πλήρωνε φόρους. Βέβαια για το θέμα της προστασίας της Μονής από το Σουλτάνο υπάρχουν διάφορες παραδόσεις.
Λίγο μετά την ίδρυσή της (1748), η Μονή αναγνωρίστηκε ως σταυροπηγιακή. Με το πέρασμα του χρόνου, απέκτησε πνευματικούς δεσμούς με το Μοναστήρι της Αγίας Αικατερίνης του Σινά. Το 1755 της παραχωρήθηκε το Μετόχι του Αγίου Γεωργίου. Το 1866 προσαρτήθηκε για λίγο από τη Μονή Μαρίτσης, ενώ το 1896 συγχωνεύτηκε για λίγο με τη Μονή Ομπλού. Το 1875 προσαρτήθηκε σε αυτή η Μονή Μεταμορφώσεως Σωτήρος Μιντιλογλίου. Στο μοναστήρι φυλάσσονται ο κώδικάς της με έτος έναρξης το 1715, το σουλτανικό φιρμάνι του 1777 και δικαιοπρακτικά έγγραφα της Οθωμανικής περιόδου.
Το μοναστήρι απείχε δυόμισι ώρες δρόμο στα 1885 από την Προστοβίτσα, την τότε έδρα του Δήμου Τριταίας. Στα 1903 ο Χρήστος Κορύλλος αναφέρει ότι το μοναστήρι απείχε τέσσερις ώρες δρόμο από την Προστοβίτσα. Καταγράφεται για πρώτη φορά το 1844 και βρέθηκε να έχει 16 μοναχούς. Το 1928 σε απογραφή ζούσαν στη μονή 8 μοναχοί.
Αξιόλογη είναι η εικονογράφηση των τριών ναών που βρίσκονται στο εσωτερικό της Μονής: Ευαγγελιστρίας (καθολικό), Αγίου Ιωάννου, Αγίων Πάντων.
Δημογραφική εξέλιξη
Η δημογραφική εξέλιξη του μοναστηριού τον 21ο αιώνα είναι η εξής:
Λοιπά στοιχεία
Λειτουργεί ακόμα και σήμερα. Μάλιστα, πριν από μερικά χρόνια στην Ιερά Μονή έγιναν από το Υπουργείο Πολιτισμού εργασίες αναστήλωσης των εξωτερικών της χώρων, αλλά και των κελιών. Ηγούμενος υπήρξε μέχρι την κοίμησή του το 2009 ο αρχιμανδρίτης π. Σάββας Δημητρόπουλος.
Εξωτερικοί σύνδεσμοι
Α Κατηγορία:Δήμος Τριταίας Κατηγορία:Δήμος Ερυμάνθου
Ο Χάρι Πότερ και οι Κλήροι του Θανάτου (ταινία)
Ο Χάρι Πότερ και οι Κλήροι του Θανάτου (ταινία) μπορεί να αναφέρεται:
Γεωργιανή γλώσσα
Τα Γεωργιανά ή Γεωργιανή Γλώσσα (γεωργιανά: ქართული ენა kartuli ena) είναι Καρτβελική γλώσσα και η επίσημη γλώσσα της Γεωργίας. Τα γεωργιανά έχουν το δικό τους σύστημα γραφής που βασίζεται στο γεωργιανό αλφάβητο.
Τα γεωργιανά είναι η μητρική γλώσσα περίπου 3,9 εκατομμυρίων ανθρώπων στη Γεωργία και άλλων 500.000 ανθρώπων σε άλλες χώρες (κυρίως στην Τουρκία, στο Ιράν, στη Ρωσία, στις ΗΠΑ και στην Ευρώπη). Είναι η λογοτεχνική γλώσσα για όλες τις εθνογραφικές ομάδες γεωργιανών, ειδικά για όσους μιλούν άλλες γλώσσες του Νότιου Καυκάσου (ή γλώσσες Kartvelian): Σβανική, Μιγκρελιανή, και τη Λαζική. Οι Ιουδαιο-Γεωργιανοί, ή "Kivruli", μερικές φορές διατηρούν κάποιες ξεχωριστές Ιουδαϊκές γλώσσες, οι οποίες ομιλούνται από 20.000 ανθρώπους στη Γεωργία και 65.000 αλλού (κατά κύριο λόγο 60.000 στο Ισραήλ).
Σύμφωνα
Τα σύμβολα στα αριστερά είναι αυτά του IPA (International Phonetic Alphabet) και αυτά στα δεξιά είναι του γεωργιανού αλφαβήτου.
Σύστημα γραφής
Η γεωργιανή γλώσσα έχει γραφεί με ποικίλους χαρακτήρες καθ'όλη την ιστορία της. Σήμερα η γραφή Mkhedruli είναι η κυρίαρχη γραφή ; οι υπόλοιπες γραφές χρησιμοποιούνται σε θρησκευτικά έγγραφα και στην αρχιτεκτονική.
Η γραφή Mkhedruli έχει 33 γράμματα ; έξι επιπλέον γράμματα είναι ξεπερασμένα στα γεωργιανά αν και χρησιμοποιούνται ακόμα σε άλλα αλφάβητα των ιβηρικών κρατών. Τα γράμματα της Mkhedruli αντιστοιχούν στα φωνήματα της γεωργιανής γλώσσας.
Λογοτεχνία
Η λογοτεχνική παράδοση της γεωργιανής γλώσσας είναι μακρά και ξεκινά από τα αρχαία χρόνια. Χιλιάδες έργα κάθε είδους (λογοτεχνικά, επιστημονικά, θρησκευτικά κ.α.) έχουν γραφτεί και μεταφραστεί σ’αυτή. Μάλιστα έχουν σωθεί και μεταφράσεις αρχαίων ελληνικών έργων, τα πρωτότυπα των οποίων έχουν χαθεί.
Λογοτεχνία και Πολιτισμός
Κατηγορία:Γλώσσες της Γεωργίας Κατηγορία:Γλώσσες του Αζερμπαϊτζάν Κατηγορία:Γλώσσες του Ιράν Κατηγορία:Γλώσσες της Ρωσίας Κατηγορία:Γλώσσες της Τουρκίας Κατηγορία:Συγκολλητικές γλώσσες
Μουσική και Χαρά
Η Μουσική και χαρά (πρωτότυπος τίτλος: Make Mine Music) είναι Αμερικανική ταινία κινουμένων σχεδίων παραγωγής 1946 που περιέχει πολλές μικρές ιστορίες. Η παραγωγή έγινε από τον Γουώλτ Ντίσνεϋ και η διανομή στις αίθουσες από την RKO Pictures στις 20 Απριλίου 1946. Αποτελεί την όγδοη ταινία κινουμένων σχεδίων μεγάλου μήκους της Disney.
Κατά τη διάρκεια του Β΄ Παγκοσμίου Πολέμου, η πλειοψηφία του προσωπικού του Γουώλτ Ντίσνεϋ κατατάχθηκε στον Αμερικανικό Στρατό και αυτοί που παρέμειναν, καλέστηκαν από την κυβέρνηση των ΗΠΑ για να φτιάξουν προπαγανδιστικές ταινίες. Ως αποτέλεσμα, τα στούντιο ήταν γεμάτα με ανολοκλήρωτες ιδέες για ιστορίες. Προκειμένου να διατηρήσουν το τμήμα μεγάλου μήκους ταινιών ζωντανό κατά τη διάρκεια αυτής της δύσκολης περιόδου, τα στούντιο κυκλοφόρησαν έξι ταινίες που αποτελούνταν από πολλές μικρές ιστορίες. Η Μουσική και χαρά αποτελεί την τρίτη κατά σειρά ταινία αυτού του είδους, μετά τις Σαλούντος Αμίγκος και Οι τρεις Καμπαλέρος, και αποτελείται από διάφορα τμήματα που δεν σχετίζονται μεταξύ τους και βασίζονται στη μουσική.
Η ταινία έλαβε μέρος στην πρώτη ολοκληρωμένη διοργάνωση του Φεστιβάλ Καννών το 1946.
Τμήματα ταινίας
Η ταινία αποτελείται από δέκα τμήματα.
The Martins and the Coys
Το δημοφιλές ραδιοφωνικό γκρουπ τραγουδιστών The King's Men τραγουδά την ιστορία του ξεσπάσματος μιας έχθρας μεταξύ των οικογενειών Hatfields και McCoys, όταν ένας νεαρός και μια νεαρή που ανήκουν σε αυτές, ερωτεύονται. Αυτό το τμήμα της ταινίας αφαιρέθηκε αργότερα από την κυκλοφορία της σε βίντεο στις Ηνωμένες Πολιτείες, εξαιτίας της κωμικής ανταλλαγής πυροβολισμών. Ωστόσο, στην κυκλοφορία του βίντεο σε Ηνωμένο Βασίλειο και Ιαπωνία, δεν έγινε αυτή η αφαίρεση.
Blue Bayou
Αυτό το τμήμα περιλαμβάνει μια σκηνή κινουμένων σχεδίων που αρχικό προορισμό είχε να μπει στην ταινία Φαντασία και χρησιμοποιεί τη μουσική σύνθεση του Κλωντ Ντεμπυσσύ, Clair de Lune από το έργο Suite bergamasque. Περιλαμβάνει δύο ερωδιούς να πετάνε πάνω από ελώδεις περιοχές υπό το φως του φεγγαριού. Μέχρι τη στιγμή κυκλοφορίας της ταινίας Μουσική και χαρά όμως, το Clair de Lune αντικαταστάθηκε από το νέο τραγούδι Blue Bayou, το οποίο ερμήνευσαν οι τραγουδιστές του συνθέτη Κεν Ντάρμπι. Ωστόσο, η αυθεντική εκδοχή του τμήματος επιβιώνει ακόμα.
All the Cats Join In
Αυτό το τμήμα ήταν ένα από τα δύο μέρη όπου ο Μπένι Γκούντμαν και η Ορχήστρα του έλαβαν μέρος. Η μουσική τους ακούγεται καθώς ένα μολύβι σχεδιάζει τα γεγονότα της ταινίας καθώς αυτά εξελίσσονται. Η σκηνή περιέχει εφήβους να χορεύουν σε ρυθμούς μουσικής της δεκαετίας του '40. Αυτό το τμήμα περιέχει κάποιο ήπιο γυναικείο γυμνό, το οποίο αφαιρέθηκε και από τις δύο κυκλοφορίες σε DVD σε Ηνωμένες Πολιτείες και Ηνωμένο Βασίλειο. Ωστόσο, η Ιαπωνική έκδοση Laserdisc και VHD, περιέχουν τη σκηνή ανέπαφη.
Two Silhouettes
Αυτό το τμήμα περιέχει δύο χορευτές μπαλέτου να χορεύουν, ενώ εμείς βλέπουμε μόνο τις σιλουέτες τους. Ο σχεδιασμός τους έγινε ενώ οι εικονογραφιστές παρακολουθούσαν σε live-action τους Ντέιβιντ Λίχιν και Τατιάνα Ριαμπουτσίνσκα. Η Ντίνα Σιορ ερμηνεύει το τραγούδι που συνοδεύει τους χορευτές.
After You've Gone
Αυτό το τμήμα περιέχει και πάλι τον Μπένι Γκούντμαν και το κουαρτέτο του ως έξι ανθρωπόμορφα μουσικά όργανα (πιάνο, κοντραμπάσο, ταμπούρο, μπάσο τύμπανο, πιατίνια και κλαρινέτο) τα οποία παρελαύνουν μέσα από μια μουσική παιδική χαρά.
Johnnie Fedora and Alice Bluebonnet
Αυτό το τμήμα διηγείται την ρομαντική ιστορία δύο καπέλων που ερωτεύτηκαν στη βιτρίνα του μαγαζιού όπου βρίσκονταν για πώληση. Όταν η Άλις πωλείται, ο Τζόνι αφιερώνει τη ζωή του στο να την ξαναβρεί. Τελικά, από καθαρή τύχη, ξανασυναντιούνται και ζουν μαζί ευτυχισμένοι, ο ένας δίπλα στον άλλο. Οι αδελφές Άντριου ερμήνευσαν το τραγούδι που συνοδεύει την ιστορία. Όπως και τα άλλα τμήματα, έτσι κι αυτό κυκλοφόρησε στις αίθουσες αργότερα, στις 21 Μαΐου 1954.
Finale: The Whale Who Wanted to Sing at the Met
Το τελευταίο τμήμα και φινάλε της ταινίας, είναι μια γλυκόπικρη ιστορία για μια φάλαινα φυσητήρα (με το όνομα Γουίλι), η οποία έχει απίστευτο μουσικό ταλέντο και ονειρεύεται να τραγουδήσει όπερα στο Met. Ο θρύλος για μια φάλαινα που μπορεί να τραγουδήσει όπερα διαδίδεται σε όλη την πόλη, αλλά κάτι τέτοιο να συμβαίνει στην πραγματικότητα δεν μπορεί να εξηγηθεί, έτσι ο κοντόφθαλμος διευθυντής θεάτρου Τέττι-Τάττι πιστεύει ότι η φάλαινα έχει καταπιεί έναν τραγουδιστή όπερας. Ξεκινάει για να «σώσει» το ανύπαρκτο θήραμά του, με τις εφημερίδες να ανακοινώνουν ότι θα πάει στη θάλασσα. Ο Γουίτι, ένας γλάρος και φίλος του Γουίλι, βλέπει την εφημερίδα και την πηγαίνει με ενθουσιασμό στον Γουίλι, αφού πιστεύει ότι αυτή είναι η μεγάλη του ευκαιρία για να κάνει το όνειρό του πραγματικότητα. Ο Γουίλι ξεκινά για να συναντήσει το καράβι του Τέττι-Τάττι και να τραγουδήσει για εκείνον. Τους βρίσκει, αλλά όταν ο Τέττι-Τάττι ακούει τον Γουίλι να τραγουδά, καταλήγει στο συμπέρασμα ότι έχει καταπιεί όχι έναν, αλλά τρεις τραγουδιστές όπερας (εξαιτίας του ότι ο Γουίλι έχει τρεις σταφυλές) και τον κυνηγά με το καμάκι για να τον σκοτώσει. Το πλήρωμα του πλοίου προσπαθεί να τον σταματήσει γιατί θέλει να συνεχίσει να ακούει το τραγούδι του Γουίλι και φτάνουν μέχρι και στο σημείο να καθίσουν πάνω στον Τέττι-Τάττι για να τον ακινητοποιήσουν. Ακολουθεί ένα μοντάζ του πώς θα έμοιαζε η μελλοντική καριέρα του Γουίλι όταν θα εμφανιζόταν στη σκηνή του Met, με τον Τέττι-Τάττι να έχει πλέον πειστεί πως ο Γουίλι είναι αυτός που τραγουδάει και ότι δεν έχει καταπιεί κανέναν τραγουδιστή όπερας. Στο τέλος, επιστρέφοντας στην πραγματικότητα, ο Τέττι-Τάττι καταφέρνει να καμακώσει τον Γουίλι και να τον σκοτώσει, με τον αφηγητή να εξηγεί ότι η φωνή του Γουίλι θα συνεχίσει να ακούγεται στον Παράδεισο.
O Νέλσον Έντι αφηγήθηκε και ερμήνευσε όλες τις φωνές αυτού του τμήματος. Ως Γουίλι η Φάλαινα, ο Έντι τραγούδησε και τις τρεις ανδρικές φωνές του πρώτου μέρους της εξαφωνίας από την όπερα Λουτσία ντι Λάμερμουρ του Γκαετάνο Ντονιτσέττι.
Κυκλοφορία
Η Μουσική και χαρά κυκλοφόρησε στις κινηματογραφικές αίθουσες το 1946. Όπως και οι άλλες ταινίες της Disney εκείνης της δεκαετίας που αποτελούνταν από τμήματα ιστοριών, δεν επανακυκλοφόρησε ποτέ στις αίθουσες αυτούσια. Αντιθέτως, τα τμήματά τους χωρίστηκαν και κυκλοφόρησαν ως ξεχωριστές ταινίες μικρού μήκους ή χρησιμοποιήθηκαν στα τηλεοπτικά προγράμματα της Disney.
Η ταινία έφερε έσοδα στην RKO μέχρι το 1951 από τις ενοικιάσεις $3,275,000 με τα $2,085,000 να προέρχονται από τις Ηνωμένες Πολιτείες και τον Καναδά.
Η Μουσική και χαρά κυκλοφόρησε αρχικά σε Laserdisc και VHD στην Ιαπωνία στις 21 Οκτωβρίου 1985. Κυκλοφόρησε σε μορφή VHS και DVD στις Ηνωμένες Πολιτείες στις 6 Ιουνίου 2000, ως μέρος της Χρυσής Κλασικής Συλλογής της Disney. Αυτή η κυκλοφορία επεξεργάστηκε για να αφαιρεθεί το τμήμα «The Martins and the Coys», επειδή περιείχε μια σκηνή με κωμική ανταλλαγή πυροβολισμών, η οποία δεν ήταν κατάλληλη για παιδιά. Αφαιρέθηκε επίσης το ήπιο γυναικείο γυμνό από το τμήμα «All the Cats Join In». Η Ιαπωνική έκδοση Laserdisc περιέχει κανονικά τις αυθεντικές σκηνές, χωρίς να αφαιρεθεί τίποτα. Μια μερικώς επεξεργασμένη έκδοση της ταινίες κυκλοφόρησε σε DVD στο Ηνωμένο Βασίλειο το 2013, η οποία ήταν μη διαθέσιμη προηγουμένως και μέχρι εκείνη τη στιγμή. Ενώ απεκατέστησε ολόκληρο το τμήμα «The Martins and the Coys», δεν απεκατέστησε τις αφαιρέσεις από το «All the Cats Join In». Από τότε που το τμήμα Disney Direct-to-Consumer and International απέκτησε εκ νέου τα Walt Disney Studios Home Entertainment από τα Walt Disney Studios στις 14 Μαρτίου 2018, ολόκληρο το τμήμα «The Martins and the Coys» και η σκηνή με το ήπιο γυναικείο γυμνό στο τμήμα «All the Cats Join In» αποκαταστάθηκαν.
Εκτός Βόρειας Αμερικής, η Μουσική και χαρά ήταν σε μεγάλο βαθμό μη διαθέσιμη σε DVD και VHS. Ήταν, ωστόσο, διαθέσιμη και στις δύο μορφές (σε VHS το 1983 και σε DVD το 2006) στην Σκανδιναβία αλλά και σε DVD στο Ηνωμένο Βασίλειο από το 2013. Αυτή η ταινία και Ο Ικαμποντ και ο κύριος Τοντ είναι οι μόνες δύο μεγάλες ταινίες κινουμένων σχεδίων της Disney που δεν κυκλοφόρησαν ποτέ σε Region 4 DVD για την Αυστραλία.
Εξωτερικοί σύνδεσμοι
Κατηγορία:Ταινίες του 1946 Κατηγορία:Αμερικανικές ταινίες κινουμένων σχεδίων Κατηγορία:Αμερικανικές ταινίες Κατηγορία:Αγγλόφωνες ταινίες Κατηγορία:Ταινίες σκηνοθεσίας Κλάιντ Τζερόνιμι Κατηγορία:Ταινίες σε παραγωγή Ουώλτ Ντίσνεϋ Κατηγορία:Ταινίες των Walt Disney Animation Studios Κατηγορία:Ταινίες παραγωγής Walt Disney Pictures Κατηγορία:Αμερικανικές ασπρόμαυρες ταινίες Κατηγορία:Ταινίες κινουμένων σχεδίων παραγωγής Walt Disney Pictures
Οικογένεια σιφώνων
thumb|315px|right|Δίδυμοι σίφωνες από το ίδιο [[υπερκύτταρο καταιγίδας, στις μεσοδυτικές ΗΠΑ, στις 28 Σεπτεμβρίου 2010.]] Στην Μετεωρολογία οικογένεια σιφώνων (tornado family) λέγεται μια «ομάδα σιφώνων» που προκαλούνται από το ίδιο κύτταρο καταιγίδας. Πρόκειται για ιδιαίτερα συχνό φαινόμενο, καθώς οι σίφωνες συνηθέστερα κινούνται κατά ομάδες.
Είδη και δυσκολίες ανάλυσης
thumb|315px|right|Δίδυμοι σίφωνες με παράλληλες τροχιές, στο Ντάνλαπ, [[Ιντιάνα, στις 11 Απριλίου 1965.]]
Ιδιαίτερα οι βαριές καταιγίδες που είναι γνωστές με τον όρο υπερκύτταρο (supercell) μπορούν να προκαλέσουν πολυπληθείς οικογένειες σιφώνων με σχεδόν συνεχείς τροχιές. Ο λόγος είναι ότι τα υπερκύτταρα αυτά γεννούν συχνά μεσοκυκλώνες, οι οποίοι ενίοτε παράγουν ισχυρούς ή και βίαιους σίφωνες. Μία άμεση συνέπεια αυτού του παράγοντα, είναι ότι αρκετές φορές οι μεσοκυκλώνες αυτοί κατά περιόδους εξασθενούν, διαλύοντας τον προκαλούμενο σίφωνα και μετά ενισχύονται εκ νέου, προκαλώντας νέο σίφωνα. Συνήθως, η χρονική «διακοπή» μεταξύ δύο τέτοιων σιφώνων είναι 45 λεπτά, έως την εκ νέου ενίσχυση του μεσοκυκλώνα. Οι σίφωνες αυτοί μπορεί να δίνουν μετά την εντύπωση ενός σχεδόν ενιαίου συνεχή σίφωνα με κάποιες «διακοπές» στην διαδρομή του και να χρειαστούν προηγμένες έρευνες από ειδικούς εμπειρογνώμονες για να εξακριβωθεί το αν η ζημιά προκλήθηκε από έναν μόνο σίφωνα ή από μια οικογένεια σιφώνων.
Άλλες φορές, εναλλακτικά, εμφανίζονται οικογένειες σιφώνων με παράλληλες τροχιές, σε σχετικά κοντινές μεταξύ τους περιοχές ή ακόμα και ως δίδυμοι ή πολύδυμοι σίφωνες στην ίδια περιοχή. Ακόμα και τότε όμως, τυχαίνει συχνά τα μέλη της οικογένειας να συνενωθούν σε έναν, δημιουργώντας και πάλι σύγχυση στους εμπειρογνώμονες ως προς το αν τελικώς ήταν ένας ενιαίος συνεχής σίφωνας ή μία οικογένεια σιφώνων. Η σύγχυση μπορεί να γίνει ακόμα μεγαλύτερη, αν είχαν συμβεί ευθύγραμμοι σφοδροί άνεμοι στην ίδια περιοχή ταυτόχρονα, δίνοντας έτσι την εντύπωση μίας ενιαίας καταστροφικής διαδρομής (δείτε παρακάτω: Σίφωνας του Canton, Ιλινόις).
Ιστορικά παραδείγματα αμφισβητούμενων διαδρομών σιφώνων
Για τους λόγους που προαναφέρθηκαν, πολλοί σίφωνες μεγάλης διαδρομής που έχουν συμβεί στο παρελθόν, πριν την ανάπτυξη των μέσων οπτικής καταγραφής και μελέτης, έχουν γίνει αντικείμενο μελέτης ως προς το ερώτημα αυτό. Για αρκετούς από αυτούς, το ζήτημα παραμένει ακόμα και σήμερα ένα μυστήριο.
Το πιο γνωστό αμφισβητούμενο παράδειγμα στο παρελθόν, ήταν ο Σίφωνας των Τριών Πολιτειών (Tri-State Tornado), που συνέβη στις 18 Μαρτίου 1925 και ήταν ο πιο θανατηφόρος σίφωνας στην ιστορία των ΗΠΑ, με 695 επιβεβαιωμένους θανάτους. Η διαδρομή που κατάφερε να διανύσει ήταν ≥ 219 μίλια (≥ 352 χιλιόμετρα) και ήταν η μεγαλύτερη που έχει καταγραφεί ποτέ στον κόσμο.
Στο παρελθόν είχαν γίνει πολλές συζητήσεις σχετικά με το αν ήταν ένας ενιαίος συνεχής σίφωνας ή μία οικογένεια σιφώνων. Η ποιότητα των δεδομένων, λόγω της παλαιότητας του γεγονότος, της ανυπαρξίας οπτικών μέσων παρακολούθησης (ιδίως της φορητής κάμερας και του ραντάρ Doppler) και της έλλειψης άλλων σιφώνων που να έχουν έστω προσεγγίσει το μήκος διαδρομής και τη χρονική διάρκεια του συγκεκριμένου σίφωνα, είχαν πυροδοτήσει έντονες αμφιβολίες.
Ειδικότερα ωστόσο ως προς τον Tri-State Tornado, δεν φαίνεται να συνέβη αυτό το ενδεχόμενο. Νεότερες προηγμένες έρευνες δεν βρήκαν καμία διακοπή στη διαδρομή του και μάλιστα απέδειξαν ότι ο σίφωνας μπορεί να άγγιξε για πρώτη φορά το έδαφος 15 μίλια (24 χιλιόμετρα) πριν την περιοχή που εθεωρείτο μέχρι σήμερα ότι ξεκίνησε, ανεβάζοντας το συνολικό μήκος διαδρομής στα 234 μίλια (377 χιλιόμετρα).
Αντιθέτως, ανάλογες έρευνες για κάποια άλλα συμβάντα που εθεωρούντο παλαιότερα ως σίφωνες τεράστιας διαδρομής, απέδειξαν ότι ήταν οικογένειες σιφώνων με σχεδόν διαδοχικές διαδρομές. Δύο από τις πιο γνωστά παραδείγματα, είναι αυτές του Woodward, Οκλαχόμα, στις 9 Απριλίου 1947 και του Charleston-Mattoon, Ιλινόις, στις 26 Μαΐου 1917. thumb|320px|right|Ανάλυση από τους Ted Fujita και Gregory S. Forbes, της διαδρομής των δύο σιφώνων με παράλληλες τροχιές και των ταυτόχρονων καθοδικών ρευμάτων (downbursts) που έπληξαν το Canton, [[Ιλινόις, στις 23 Ιουλίου 1975.]]
Αξιοσημείωτος επίσης, ήταν και ένας σίφωνας τεράστιων διαστάσεων που έπληξε το Canton, Ιλινόις, στις 23 Ιουλίου 1975, ο οποίος έφτασε σε πλάτος το 1,5 μίλι, δηλαδή 2,4 χιλιόμετρα σε κάποιο τμήμα της διαδρομής του. Αρχικά πιστευόταν ότι ήταν ένας ενιαίος συνεχής σίφωνας με μήκος διαδρομής πάνω από 25 μίλια / 40 χιλιόμετρα, αλλά μία προσεκτικότερη μελέτη των καταστροφών από τον Τεντ Φουτζίτα του Πανεπιστημίου του Σικάγο, απέδειξε ότι ήταν μία οικογένεια δύο σιφώνων με παράλληλες τροχιές, σε σχετικά κοντινές μεταξύ τους περιοχές. Για την ακρίβεια, είχαν συμβεί ευθύγραμμοι σφοδροί άνεμοι στην περιοχή ανάμεσα στις δύο διαδρομές, λόγω εξαιρετικά ισχυρών καθοδικών ρευμάτων (downbursts), δίνοντας έτσι την εντύπωση μίας ενιαίας καταστροφικής διαδρομής.
Για κάποιες οικογένειες μάλιστα, υπάρχει αμφιβολία ακόμα και ως προς τον ακριβή αριθμό των σιφώνων της οικογένειας. Μία από τις πιο γνωστές συγκεχυμένες οικογένειες σιφώνων στην ιστορία των ΗΠΑ, γνωστή ως η 1966 Tampa tornado family, συνέβη στις 4 Απριλίου 1966 και έπληξε την κεντρική Φλόριντα. Συγκεκριμένα, δύο μεγάλοι σίφωνες δημιουργήθηκαν από το ίδιο κύτταρο καταιγίδας, ο ένας F3 και ο άλλος F4. Ο σίφωνας F3 δεν προκάλεσε θανάτους, αλλά ο F4 είχε ως αποτέλεσμα 11 νεκρούς και μέχρι σήμερα παραμένει ο τέταρτος πιο θανατηφόρος σίφωνας στην ιστορία της Φλόριντα. Επιπλέον, παραμένει και ο ένας από τους μόλις δύο σίφωνες που κατάφεραν να φτάσουν το επίπεδο έντασης F4 στην ιστορία της Φλόριντα - ο άλλος συνέβη το 1958. Υπάρχουν μάλιστα σοβαρές πιθανότητες να μην ήταν δύο ενιαίοι συνεχείς σίφωνες, αλλά μία οικογένεια σιφώνων ο καθένας τους, οπότε η συνολική οικογένεια ενδεχομένως να ήταν πολύ μεγαλύτερη.
Αυτόνομη επαρχία
Η αυτόνομη επαρχία είναι όρος για ένα είδος διοικητικής εδαφικής οντότητας.
Σερβία
Η Σερβία έχει δύο αυτόνομες επαρχίες:
Ιταλία
Η Ιταλία έχει δύο αυτόνομες επαρχίες:
Αουστράλ Νήσοι
Οι Αουστράλ Νήσοι (κατ΄ ερμηνεία της γαλλικής τους ονομασίας: Îles Australes) ή, επισήμως, Αουστράλ Αρχιπέλαγος (γαλλικά: Archipel des Australes), δηλαδή Νότια νησιά, είναι μια ομάδα νησιών στον νότιο Ειρηνικό Ωκεανό που διοικητικά αποτελεί τμήμα της Γαλλικής Πολυνησίας. Γεωγραφικά το αρχιπέλαγος χωρίζεται σε δύο ξεχωριστά αρχιπελάγη, στο Τουμπουάι και στο Μπας. Το μεγαλύτερο νησί είναι η Τουμπουάι στην οποία βρίσκεται και η πρωτεύουσα των νησιών Αουστράλ.
Γεωγραφία
Τα νησιά Αουστράλ είναι η νοτιότερη συστάδα νησιών της Γαλλικής Πολυνησίας. Τα νησιά διαιρούνται γεωγραφικά σε δύο αρχιπελάγη (παρατίθενται από βορειοδυτικά προς νοτιοανατολικά):
Οι Νήσοι Μαρία και το νησί Μαροτίρι δεν είναι κατάλληλα για κατοίκηση.
Εξωτερικοί σύνδεσμοι
Κατηγορία:Γεωγραφία της Γαλλικής Πολυνησίας Κατηγορία:Αρχιπελάγη Α
Νίκος Πουρσανίδης
Ο Νίκος Πουρσανίδης (Αθήνα, 12 Δεκεμβρίου 1982) είναι Έλληνας ηθοποιός και συγγραφέας.
Προσωπική ζωή
Έχει άλλα δυο αδέρφια, τον πρώην ποδοσφαιριστή Ηλία Πουρσανίδη και τον ηθοποιό Δημήτρη Αλεξανδρή.
Από το 2013, είναι παντρεμένος με την ηθοποιό Κατερίνα Παπαδοπούλου και έχουν αποκτήσει έναν γιο, τον Φίλιππο (γενν. 2014).
Στην τηλεόραση έχει εμφανιστεί στις σειρές: Εγκλήματα, Ιστορίες Μυστηρίου, Γιούγκερμαν, Amore Mio, Άγρια Παιδιά, Η Πολυκατοικία, Επτά Θανάσιμες Πεθερές, Καρυωτάκης,  Κλεμμένα Όνειρα,  Βρέχει Έρωτα, Daddy Cool, Όσα Δεν Ξέρεις, Κόκκινο Νυφικό, Για πάντα παιδιά, Η ζωή εν τάφω, Θα Γίνει Της Πολυκατοικίας, Έξαψη, Όρκος, Τα Νεοκλασικά, Η δική μας οικογένεια, Αόρατοι.
Γλωσσική πολιτική
Γλωσσική πολιτική ή Γλωσσικός σχεδιασμός (αγγλ.: language policy, language planning) είναι το σύνολο των πρακτικών, των ιδεολογιών και των θεσμών τόσο των κρατών (σε τοπικό, εθνικό και διεθνές επίπεδο) όσο και των κοινωνικών κινημάτων (ανάμεσά τους τα εθνικά κινήματα) για το ποια γλώσσα ή ποια γλωσσική ποικιλία χρησιμοποιείται και πρέπει να χρησιμοποιείται, κυρίως στις δημόσιες, επίσημες περιστάσεις, όπως τα νομοθετικά κείμενα, η κυβέρνηση, η διοίκηση, τα δικαστήρια, η εκπαίδευση, τα ΜΜΕ, οι θρησκευτικές τελετές κ.ά.
Αυτό που συγκεφαλαιώνει συνήθως τη γλωσσική πολιτική είναι ο ορισμός της επίσημης γλώσσας του κράτους ή και κάποιας μικρότερης μονάδας του όπως μια περιφέρεια, ένα ομόσπονδο κρατίδιο (ή πολιτεία). Η επίσημη γλώσσα ορίζεται είτε με ρητή αναφορά της στο σύνταγμα ή σε ειδικό νόμο είτε έμμεσα μέσω του ποια γλώσσα χρησιμοποιείται στο σύνταγμα και είναι, κατά συνέπεια, η γλώσσα της κυβέρνησης και της βουλής.
Η γλωσσική πολιτική υπάρχει γιατί η κοινωνιογλωσσική κατάσταση είναι πάντα πιο πλουραλιστική από αυτή που αναγνωρίζεται από τα κράτη.
Γλωσσική πολιτική ή Γλωσσικός σχεδιασμός είναι επίσης ο κλάδος της κοινωνιογλωσσολογίας (ή της κοινωνιολογίας της γλώσσας) που μελετά τη γλωσσική πολιτική ή γλωσσικό σχεδιασμό των κρατικών θεσμών και των κοινωνικών κινημάτων.
Εξωτερικοί δεσμοί
L'aménagement linguistique dans le monde του Jacques Leclerc
1702 Καλαχάρι
Ο Καλαχάρι (Kalahari) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως αυτό ορίζεται για το Ηλιακό Σύστημα) 11,0. Ανακαλύφθηκε το 1924 από τον Δανό αστρονόμο Έιναρ Χέρτζσπρουνγκ, που παρατηρούσε από το Γιοχάνεσμπουργκ και του έδωσε το όνομα της ερήμου Καλαχάρι.
Φυσικά χαρακτηριστικά
Η μέση διάμετρος του Καλαχάρι εκτιμάται σε 32,70 χιλιόμετρα. Ο φασματικός τύπος του είναι D (κατά Tholen) ή L (κατά SMASSII), ενώ το γεωμετρικό άλβεδό του είναι 0,064. Είναι άγνωστο αν και με ποια περίοδο περιστρέφεται ο Καλαχάρι γύρω από τον εαυτό του.
Το έξυπνο πουλί (Φεντώ)
Το έξυπνο πουλί (γαλλικός τίτλος: Le Dindon, κυριολεκτικά: η γαλοπούλα) ή Πουλιά στον αέρα! είναι τρίπρακτη φάρσα του Ζωρζ Φεντώ, που έκανε πρεμιέρα στο Παρίσι το 1896.
1702 Καλαχάρι
Εξωτερικοί σύνδεσμοι
Καλαχαρι
Το έξυπνο πουλί (Φεντώ)
Παρουσιάζει τις ανεπιτυχείς προσπάθειες του κεντρικού ήρωα να δημιουργήσει σχέση με μια παντρεμένη γυναίκα και τα χαοτικά γεγονότα και τις χιουμοριστικές περιπλοκές που προκαλούν οι άκαρπες μηχανορραφίες του. Το έργο, δείγμα πρώιμου σουρεαλισμού, καταγγέλλει την υποκρισία της καλής κοινωνίας στην αστική Γαλλία.
Το έργο
Στα μέσα της δεκαετίας του 1890 ο Ζωρζ Φεντώ είχε καθιερωθεί ως ο κορυφαίος συγγραφέας της γαλλικής φάρσας της γενιάς του. Σε μια εποχή που μια σειρά από 100 παραστάσεις θεωρούνταν επιτυχία στα θέατρα του Παρισιού, ο Φεντώ είχε επιτύχει σειρές 434 παραστάσεων για το Σαμπινιόλ με το ζόρι (1892) και 371 για το Ξενοδοχείο ο Παράδεισος (1894).
Το έργο έκανε πρεμιέρα στις 8 Φεβρουαρίου 1896 και παρουσιάστηκε σε 238 παραστάσεις.
Ο τίτλος δεν έχει ακριβές ελληνικό αντίστοιχο με την έννοια που τον χρησιμοποιεί ο Φεντώ. Εκτός από την κυριολεκτική σημασία – γαλοπούλα – μπορεί να αποδοθεί ως ο ανόητος, το κορόιδο, αλλά και ο περίγελως, το θύμα ενός αστείου ή μιας φάρσας. Στα ελληνικά θέατρα η παράσταση έχει ανεβεί με διάφορους τίτλους μεταξύ των οποίων Το έξυπνο πουλί και Πουλιά στον αέρα! Έχει εκδοθεί σε μετάφραση Μάριου Πλωρίτη με τον τίτλο Κούκου.
Υπόθεση
Πρώτη πράξη: Η σκηνή ανοίγει στο σαλόνι των Βατλέν στο Παρίσι. Ο Ποντανιάκ, αν και παντρεμένος με μια όμορφη σύζυγο, είναι αμετανόητος γυναικάς. Θαμπώνεται από την αξιοσέβαστη κυρία Λυσιέν Βατλέν και την ακολουθεί στο σπίτι της όπου ανακαλύπτει ότι ο σύζυγός της είναι παλιός φίλος του, ο Βατλέν, που έχει να δει πολύ καιρό. Ακολουθούν εξηγήσεις, όχι πειστικές, αλλά ο Βατλέν τον συγχωρεί. Ο Ποντανιάκ ωστόσο, εξακολουθεί να φλερτάρει τη Λυσιέν. Αυτή του λέει ότι χάνει τον χρόνο του: είναι αφοσιωμένη στον Βατλέν και όσο της είναι πιστός, θα του είναι και η ίδια πιστή. Επιπλέον, στην απίθανη περίπτωση που ο σύζυγός της θα παρέκκλινε, έχει ήδη βρει υποψήφιο εραστή για αντίποινα, τον ωραίο νεαρό Ρεντιγιόν, φίλο του ζευγαριού.
Η σύζυγος του Ποντινιάκ, η Κλωτίλντ, έχει απόψεις παρόμοιες με της Λυσιέν: αν ποτέ πιάσει τον σύζυγό της να την απατά, θα πάρει την εκδίκησή της με έναν ελκυστικό νεαρό άνδρα, συμβαίνει ο νεαρός που έχει στο μυαλό της να είναι ο ίδιος Ρεντιγιόν. Ο Ποντανιάκ το αγνοεί αυτό. Ο Βατλέν, αν και δεν είναι κανένας γόης – είναι κοντός και άσχημος – έχει ερωμένη τη Μάγκυ, μια Αγγλίδα που γνώρισε όταν βρισκόταν στο Λονδίνο για δουλειές, η οποία τον αγαπάει τρελά, τον ακολούθησε στο Παρίσι και απειλεί να αυτοκτονήσει, εκτός κι αν τη συναντήσει στο ξενοδοχείο Ultimus. Ο Βατλέν συμφωνεί απρόθυμα. Ο Ποντινιάκ, μαθαίνοντάς το, το θεωρεί ως την ευκαιρία να ξεπεράσει τους ενδοιασμούς της Λυσιέν και την ενημερώνει. μικρογραφία|420x420εσ|Η σκηνή στο δωμάτιο του ξενοδοχείου (1896) Δεύτερη πράξη: Η σκηνή διαδραματίζεται στο δωμάτιο 39 του ξενοδοχείου Ultimus. Στο δωμάτιο που έχει κρατήσει η Μάγκυ έχει διπλή κράτηση κατά λάθος. Δόθηκε επίσης σε έναν ηλικιωμένο ταγματάρχη και τη σύζυγό του που είναι κωφή. Η τελευταία, αδιάθετη, πηγαίνει για ύπνο, ενώ ο ταγματάρχης φεύγει από το δωμάτιο για να της ετοιμάσει ένα ζεστό κατάπλασμα. Ο Βατλέν μπαίνει κρυφά και πέφτει στο κρεβάτι, όπου υποθέτει ότι τον περιμένει η Μάγκυ. Αμέσως χτυπούν κουδούνια σε τρομερή ένταση. Ο Ποντανιάκ, που περιμένει με τη Λυσιέν στο διπλανό δωμάτιο για να παρακολουθήσουν την ανάρμοστη συμπεριφορά του συζύγου της, έχει τοποθετήσει έναν μηχανισμό κάτω από το στρώμα που πυροδοτεί τα κουδούνια. Το δωμάτιο γίνεται η σκηνή του χάους, ο ταγματάρχης επιστρέφει και εφαρμόζει το ζεστό κατάπλασμα στον Βατλέν κατά λάθος, καταφθάνει ο σύζυγος της Μάγκυ, επίσης ο Ρεντιγιόν με τη φίλη του Αρμαντίν, εκδικητικές σύζυγοι μπαινοβγαίνουν και ακολουθεί καβγάς όπου δύο αστυνομικοί προσπαθούν να συλλάβουν τον Ποντανιάκ για ανάρμοστη συμπεριφορά.
Αχαϊκή Α.Ε.
Η Αχαϊκή Αθλητική Ένωση (εν συντομία Αχαϊκή Α.Ε. ή απλά Αχαϊκή) είναι αθλητικός σύλλογος του Νομού Αχαΐας με έδρα την κωμόπολη της Κάτω Αχαΐας. Ιδρύθηκε το 1945, αλλά υπήρχε ως ανεπίσημο σωματείο ήδη από το 1920. Χρώματά της είναι το κίτρινο και το μαύρο και αγωνίζεται στο Δημοτικό Στάδιο Κάτω Αχαΐας.
Το έξυπνο πουλί (Φεντώ)
Υπόθεση
Τρίτη πράξη: Η Λυσιέν πηγαίνει στο διαμέρισμα του Ρεντιγιόν, σκοπεύοντας να σχετισθεί μαζί του για να εκδικηθεί τον σύζυγό της, αλλά ο Ρεντιγιόν είναι πολύ κουρασμένος από τις απαιτητικές νυχτερινές του δραστηριότητες με τη φίλη του Αρμαντίν. Η Κλωτίλντ καταφτάνει με τις ίδιες προθέσεις, αλλά ο Ρεντιγιόν επίσης δεν μπορεί να ανταποκριθεί. Ο Ποντανιάκ φτάνει στο κατόπι της Λυσιέν. Μπαίνει ο Βατλέν, ακολουθούμενος από έναν αστυνομικό για μάρτυρα της μοιχείας. Ο Βατλέν εξομολογείται στον Ρεντιγιόν ότι είναι ακόμη ερωτευμένος με τη γυναίκα του και, όταν μαθαίνει ότι δεν έχει συμβεί τίποτα μεταξύ τους, κλαίει με ανακούφιση και ευχαρίστηση. Η Λυσιέν κρυφακούει και πέφτει στην αγκαλιά του συζύγου της. Όλοι είναι ικανοποιημένοι, εκτός από τον Ποντινιάκ, που η γυναίκα του τον εγκατέλειψε και συνειδητοποιεί ότι ο ίδιος είναι το κορόιδο.
Αχαϊκή Α.Ε.
Η Αχαϊκή διαθέτει μόνο τμήμα ποδοσφαίρου που ανήκει στην δύναμη της Ένωσης Ποδοσφαιρικών Σωματείων (Ε.Π.Σ.) Αχαΐας. Παλαιότερα ο σύλλογος διατηρούσε και τμήμα κλασικού αθλητισμού.
Το έξυπνο πουλί (Φεντώ)
Διασκευές
Το έργο έχει διασκευαστεί αρκετές φορές για την τηλεόραση και τον κινηματογράφο, πιο πρόσφατη είναι η ταινία του 2019 Πουλιά στον Αέρα (Le Dindon), σε σκηνοθεσία Ζαλίλ Λεσπέρ με τους ηθοποιούς Ντάνι Μπουν, Γκιγιόμ Γκαλιέν, Αλίς Πολ.
Αχαϊκή Α.Ε.
Ιστορική αναδρομή
Το ποδοσφαιρικό τμήμα ιδρύθηκε το 1945 με αρ. μητρώου Ε.Π.Ο. 166. Η Αχαϊκή αρχικά ιδρύθηκε σαν ανεξάρτητος σύλλογος το 1920 και το 1936 διαλύθηκε.
Το έξυπνο πουλί (Φεντώ)
Παραπομπές
Κατηγορία:Θεατρικά έργα του Ζωρζ Φεντώ
Αχαϊκή Α.Ε.
Ιστορική αναδρομή
Έχει αγωνιστεί μέχρι την Β΄ Εθνική Κατηγορία. Καλύτερη θέση της είναι η 16η στην Β' Εθνική την περίοδο 1982-1983.
Η Αχαϊκή έχει κατακτήσει τέσσερα (4) Πρωταθλήματα Αχαΐας, το πρώτο το 1966-67 όπου σε αγώνες μπαράζ προκρίθηκε στην Γ' Εθνική. Το δεύτερο πρωτάθλημα το κατέκτησε το 1971 όπου πάλι μετά από αγώνες μπαράζ με Α.Ε. Μεσολογγίου και Πανηλειακό ανέβηκε στην Γ' Εθνική. Την προηγούμενη χρονιά, 1969-70, είχε χάσει το πρωτάθλημα και την άνοδο σε αγώνα μπαράζ με τον Πατρέα. Το 1977-78 στο τελικό του πρωταθλήματος νίκησε τον Εθνικό Αιγίου με 5-4 στα πέναλτι. Τέλος, την περίοδο 2015-16 στέφθηκε πρωταθλήτρια της Α΄ Κατηγορίας Αχαΐας.
Κλασσικός αθλητισμός
Η Αχαϊκή διατηρούσε τμήμα κλασσικού αθλητισμού (στίβου) ανδρών και γυναικών από το 1959 μέχρι το 1965 με συμμετοχές σε πανελλήνιους αγώνες.
Γήπεδο
Έδρα της Αχαϊκής αποτελεί το Γήπεδο Κάτω Αχαΐας, έπειτα Εθνικό Στάδιο και σήμερα Δημοτικό Στάδιο, χωρητικότητας 2.000 θέσεων. Οι εργασίες κατασκευής του γηπέδου ξεκίνησαν το 1932 για να ολοκληρωθούν το 1936.
Εξωτερικοί σύνδεσμοι
Κατηγορία:Αθλητικοί σύλλογοι Αχαΐας Κατηγορία:Ιδρύσεις αθλητικών συλλόγων το 1920 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1920 Κατηγορία:Κάτω Αχαΐα
Εμτρισιταβίνη
Η εμτρισιταβίνη (emtricitabine κοινώς αποκαλούμενη FTC), με την εμπορική ονομασία Emtriva (πρώην Coviracil), είναι ένα συνθετικό νουκλεοσιδικό ανάλογο της κυτιδίνης με δραστηριότητα η οποία είναι ειδική έναντι του ανθρώπινου ιού της ανοσοανεπάρκειας (HIV-1 και HIV-2) και του ιού της ηπατίτιδας Β (HBV).
Η εμτρισιταβίνη κυκλοφορεί επίσης στην αγορά σε συνδυασμό σταθερής δόσης με τενοφοβίρη δισοπροξίλη (Viread) με την εμπορική ονομασία Truvada και με τενοφοβίρη αλαφεναμίδη (Vemlidy) με την εμπορική ονομασία Descovy.